Gran Sassoko eta Laga mendietako Parke Nazionala

Gran Sassoko eta Laga mendietako Parke Nazionala () naturagune babestua da, Italiaren erdialdean dagoena. 1.489 kilometro koadroko eremua hartzen du, % 90 Abruzzo eskualdean (L'Aquila, Teramo eta Pescara probintziak); gainerako zatia Markak (Ascoli Piceno) eta Lazioren (Rieti) artean banaturik dago. 1991n izendatu zuten parke nazional.

Geografia 
Parke nazionalean hiru mendi multzo daude, iparretik hegora txikienarekin hasi eta handienarekin bukatu. Ipar-ekialdean mendi txiki batzuk daude: Monti Gemelli. Erdialdean, ipar aldera, berriz, Laga mendiak, Campotostoko aintzirako uraren ondoan; Gemelli mendiak baino garaiagoak eta sendoagoak dira, baina mendi zaharren borobil itxura tipikoa dute. Eta erdialdean baina hegoaldera joz gero, Gran Sasso mendigunea ageri da, dena harkaitz zakar latza, Adriatikoari begira.

Balio naturalak 
Eskualde eurosiberiarraren eta mediterraniarraren artean kokatua, biodibertsitate handiko eremua da. Zenbakiek honela laburbiltzen dute parke nazionalaren handitasun naturala: 2.651 landare espezie (59 orkidea barne); galtzeko arriskuan diren 51 landare espezie; Adonis vernalis landarea hazten den hiru eremu, Italiako bakarrak; 11 arrano beltz bikote; Apeninoetako 1.000 sarrio (Rupicapra pyrenaica ornata); eta
120 bat otso.

Erreferentziak

Kanpo estekak 

Italiako parke nazionalak 
Abruzzoko geografia
Lazioko geografia
Markak eskualdeko geografia
IUCN II kategoria